Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 599/11/6606	Lučenec, 13.2.2012
EEČ : 2-47-12-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Lučenec
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Podľa § 215 odsek 1 písmeno h/ Trestného poriadku z dôvodu § 86 písmeno a/   Trestného zákona  trestné stíhanie proti obvinenému  XXXXX, nar. XXXXX v Lučenci, trvale bývajúceho XXXXX, pre  prečin zanedbania povinnej výživy podľa § 207 odsek 1  Trestného zákona,  ktorý mal spáchať tak, že ako otec  dcéry XXXXX, na.r XXXXX a dcéry XXXXX, nar. XXXXX hoci bol podľa právoplatného rozsudku  Okresného súdu v Lučenci  č.  XXXXX z 29.07.2009 počnúc dňom  10.08.2009 povinný platiť výživné  na dcéru XXXXX v sume 60 € a na dcéru XXXXX mesačne v sume 40 € vždy mesačne predom do 25-teho dňa toho ktorého mesiaca k rukám matky detí XXXXX, nar. XXXXX z XXXXX takto uloženú povinnosť v XXXXX a inde si riadne neplnil a za obdobie od 01.02.2011 do 31.01.2012 dlhoval na výživnom celkom 579  € z a s t a v u j e m
Právna veta:
lebo zanikla trestnosť činu
Odôvodnenie:
Poverený policajt OO PZ v Lučenci uznesením zo dňa 05.12.2011 pod č. XXXXX začal trestné stíhanie a zároveň vzniesol obvinenie XXXXX, nar. XXXXX pre prečin zanedbania povinnej výživy podľa § 207 odsek 1 Trestného zákona, ktorý mal spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Poverený policajt OO PZ v Lučenci po ukončení skráteného vyšetrovania predložil dňa 02.02.2012 na okresnú prokuratúru návrh na zastavenie trestného stíhania z 01.02.2012, ktorý návrh odôvodnil splnením podmienok podľa § 86 písm. a/ Trestného zákona obvineným. 
	Po preskúmaní návrhu a obsahu vyšetrovacieho spisu vzťahujúceho sa na predmetnú trestnú vec som z výpovede obvineného XXXXX  z 23.01.2012 zistil, že tento postupne v roku 2011 a 2012 vyplatil celú dlžnú sumu výživného s tým, že od 07.02.2011 bola právoplatným rozhodnutím OS v Lučenci zrušená jeho povinnosť platiť výživné na dcéru XXXXX počnúc dňom 07.09.2011. 
Z výpovede svedkyne - poškodenej XXXXX z 30.01.2012 som zistil, že povinný a zároveň obvinený XXXXX po podanom trestnom oznámení začal platiť výživné na dcéru XXXXX a na dcéru XXXXX až do vyplatenia celej dlžnej sumy výživného aj za mesiac január roku 2012. Svedkyňa ďalej uviedla, že napriek neplateniu výživného jej dcéry netrpeli núdzou.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený  XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor